Julkisesta kehottamisesta rikokseen tuomittu Ano Turtiainen perui valituksensa hovioikeuteen.

Perussuomalaisten kansanedustaja Ano Turtiainen on perunut Itä-Suomen hovioikeuteen tekemänsä valituksen tuomiosta, jonka hän sai julkisesta kehottamisesta rikokseen.

Ano Turtiainen julkaisi 2015 Facebook-kirjoituksen, jossa hän käräjäoikeuden tuomion mukaan ”kehotti kohdistamaan tuhoamis- ja eliminointitoimia” eli ainakin omaisuusrikoksia Suomen Punaisen Ristin toimipisteisiin. Turtiainen ei ollut tuolloin kansanedustaja.

Turtiainen sanoo Länsi-Savossa, että vaalien päätyttyä hänellä ei enää ole samanlaista tarvetta medianäkyvyydelle.

Kansanedustaja uskoo asian auttamaan häntä ”merkittävästi” pääsemään eduskuntaan.

– Enää en voisi kirjoitella ihan samaan tyyliin, mutta asioista olen edelleen samaa mieltä, Ano Turtiainen sanoo Länsi-Savossa.

Kansanedustajan mielestä ei ole ristiriitaa, että hän on lainvoimaisen tuomion saaneena nyt säätämässä lakeja.

– Olisi eri asia, jos tuomio olisi tullut jostakin muusta asiasta. Tässä porukassa (perussuomalaisissa) tämä tuomio on vain sulka hattuun.